b'\n_START_ARTICLE_\nIsomustakaija\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nIsomustakaija kasvaa noin 50 cm pitk\xc3\xa4ksi ja noin 480 g painavaksi. Isomustakaija on kauttaaltaan musta. Vain sen sarvenv\xc3\xa4rinen nokka, ruskeat silm\xc3\xa4t ja lihanpunaiset koivet eiv\xc3\xa4t ole mustia. Nuoressa linnussa on ruskehtavia h\xc3\xb6yheni\xc3\xa4 varsinkin vatsapuolella.\n_START_SECTION_\nEsiintyminen\n_START_PARAGRAPH_\nIsomustakaijaa tavataan Komorien saaristossa ja Madagaskarissa. Sen elinymp\xc3\xa4rist\xc3\xb6n ala on 413\xc2\xa0000 neli\xc3\xb6kilometri\xc3\xa4. Lajista tunnetaan kolme alalajia: vasa Madagaskarin it\xc3\xa4osissa, drouhardi l\xc3\xa4nsiosissa ja comorensis Komoreilla. Shaw kuvaili lajin holotyypin It\xc3\xa4-Madagaskarista.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nIsomustakaija el\xc3\xa4\xc3\xa4 metsiss\xc3\xa4 ja savanneilla alle kilometrin korkeudessa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nIsomustakaijan lis\xc3\xa4\xc3\xa4ntymisest\xc3\xa4 tiedet\xc3\xa4\xc3\xa4n vain hyvin v\xc3\xa4h\xc3\xa4n. Sen pes\xc3\xa4 sijaitsee puunkolossa ja sen pesim\xc3\xa4kauden uskotaan kest\xc3\xa4v\xc3\xa4n lokakuusta joulukuuhun.\n_START_SECTION_\nRavinto\n_START_PARAGRAPH_\nIsomustakaijat sy\xc3\xb6v\xc3\xa4t hedelmi\xc3\xa4, p\xc3\xa4hkin\xc3\xb6it\xc3\xa4, marjoja ja siemeni\xc3\xa4. Paikoin se on viljelytuholainen sy\xc3\xb6m\xc3\xa4ll\xc3\xa4 maissinsiemeni\xc3\xa4 ja paikallisten asukkaiden hirssintapaista viljaa. Ruokailevat parvet voivat olla suuria.\n_START_SECTION_\nUhat\n_START_PARAGRAPH_\nIsomustakaijoja mets\xc3\xa4stet\xc3\xa4\xc3\xa4n ruoaksi mutta suurempi uhka sille on elinymp\xc3\xa4rist\xc3\xb6jen tuhoutuminen.'